Video: Kleuter se stokmannetjie-kostuum 'n internetsensasie | Maroela Media
Video: Kleuter se stokmannetjie-kostuum 'n internetsensasie
Die video volg onderaan die berig. Royce Hutain van Huntington-strand in Kalifornië, Amerika, se Halloween-kostuum vir sy kleuter met LED-liggies in die vorm van 'n stokmannetjie het nou 'n internetsensasie geword nadat hy dié video op YouTube gelaai het.
Hutain se dogter, Zoey, is nou 22 maande oud en sy is glo dol oor haar kostuum. Die video is binne twee dae reeds meer as 1.1 miljoen keer gekyk.
Hutain het al soortgelyke kostuums vir sy vriende, wat sneeuplank ry, gemaak. Klik hier om 'n video van dié kostuums te sien.
Tydens 'n onderhoud met CBS het honderde persone glo ingeskakel en versoek dat Hutain die kostuum moet verkoop. "Ek het nie tyd om geld hieruit te maak nie, maar ek sal mense wys hoe om dit te doen," het Hutain gesê. "Ek sal graag ander mense se video's wil sien!"